બારડોલી કડોદરા રોડ ઉપર પલસાણા તાલુકાના દસ્તાન ગામની સીમમાં સુરત ભુસાવલ રેલ્વે ટ્રેક પર આવેલ દસ્તાન ફાટક ઉપર ટ્રેકનું રિપેરિંગ કામ હાથ ધરવામાં આવ્યું છે. જેને લઈ ફાટક 2-7-2018 થી 17-7-2018 સુધી બંધ રાખવાનું જાહેરનામું જિલ્લા કલેકટરે બહાર પડ્યું હતું જોકે ફાટક 4 જુલાઈથી બંધ કરવામાં આવી હતી. ફાટક બંધ થતાં જ ચોમાસામાં ભારે વાહનો અટવાઈ પડ્યા છે. હાલમાં કડોદરાથી ટ્રાફિક પલસાણા તરફ મોકલવાનો હોય છે. અને બીજી તરફ નાંદીડા ચાર રસ્તાથી પલસાણા તરફ વાહનોને ડાયવર્ઝન આપવાનું છે. જોકે પોલીસ તંત્ર બારડોલી અને કડોદરાનું યોગ્ય કામ ન કરતાં અનેક વાહનો ફાટક નજીક પહોંચી જાય છે. અને સમસ્યા ઊભી થઈ રહી છે.